CELEX: 32010R1065
Language: da
Date: 2010-11-19 00:00:00
Title: Kommissionens forordning (EU) nr. 1065/2010 af 19. november 2010 om tarifering af visse varer i den kombinerede nomenklatur

20.11.2010   
            
            
               DA
            
            
               Den Europæiske Unions Tidende
            
            
               L 304/7
            
         KOMMISSIONENS FORORDNING (EU) Nr. 1065/2010
   af 19. november 2010
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne (1) i tabellen i bilaget tariferes under de KN-koder, der er anført i kolonne (2) ud fra den begrundelse, der er anført i kolonne (3).
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, men som ikke er i overensstemmelse med denne forordning, fortsat i en periode på tre måneder kan påberåbes af modtageren i henhold til artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i tabellen i bilaget, tariferes i den kombinerede nomenklatur i den i kolonne (2) i tabellen nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. november 2010.
      
         
            For Kommissionen På formandens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare bestående af en paprulle og et håndtag af støbt plast (såkaldt »fnugrulle«).
                  Paprullen er belagt med papir, der er selvklæbende på ydersiden og dækket af syntetisk plast på indersiden.
                  Paprullen med selvklæbende papir er beregnet til engangsbrug og kan udskiftes. Den er dækket af et beskyttende lag af papir, der indeholder en beskrivelse af varens funktion.
                  Varen er beregnet til fjernelse af fx støv, fibre, hår og skæl fra beklædningsgenstande af tekstil mv.
               
               
                  9603 90 91
               
               
                  Tarifering i henhold til almindelig tariferingsbestemmelse 1, 4 og 6 vedrørende den kombinerede nomenklatur samt teksten til KN-kode 9603, 9603 90 og 9603 90 91.
                  Varen, der ikke umiddelbart kan tariferes under en specifik position, har mest tilfælles med børster henhørende under pos. 9603. Pos. 9603 omfatter forskellige varer, der varierer i både materiale og form (se også Forklarende Bemærkninger til HS, pos. 9603).
                  Varen bør derfor tariferes under KN-kode 9603 90 91 som andre børster.